《将为鄞江之游先寄正仲三首》
宋代·舒岳祥

天地悲歌里，江城战血余。
哀湍泻坏道，斜日照残书。
发秃因慵栉，园荒亦懒锄。
旧来双紫燕，随我到茅庐。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。